എന്റെ കല്യാണമോ? വരന് ആരാണ്.. മുകേഷോ ? അറിഞ്ഞത് നന്നായി... ലക്ഷ്മി ഗോപാലസ്വാമിക്ക് പറയനുള്ളത് photo:instagram.comgopalaswamylakshmi സോഷ്യല് മീഡിയയിലും ഓണ്ലൈന് മീഡിയയിലും അതിവേഗം ട്രെന്ഡിങ് ആയി മാറിക്കൊണ്ടിരിക്കുന്ന ഒരു വാര്ത്തയാണ് അഭിനേത്രി ലക്ഷ്മി ഗോപാലസ്വാമിയുടെ വിവാഹം. അതിന്റെ സത്യാവസ്ഥ മംഗളം ഓണ്ലൈനിനോട് തുറന്നു പറയുകയാണ് ലക്ഷ്മി ഗോപാലസ്വാമി ഓണ്ലൈന് മാധ്യമങ്ങളിലൂടെ പലരുടെയും വിവാഹവാര്ത്ത വായിച്ചിട്ടുണ്ടെങ്കിലും എന്റെ വിവാഹവാര്ത്ത ഞാന് തന്നെ അതിലൂടെ അറിഞ്ഞത് വലിയ ആശ്ചര്യമായി. കഴിഞ്ഞ ദിവസമാണ് എന്റെ കല്യാണമാണെന്ന വാര്ത്ത ഞാന് ഓണ്ലൈനിലൂടെ അറിഞ്ഞത്. മലയാളം വായിക്കാന് അറിയാത്തത് കൊണ്ട് ആരോ ഈ വാര്ത്ത എനിക്ക് ഫോര്വേര്ഡ് ചെയ്തു തരുകയായിരുന്നു. അതില് മുകേഷാണ് വരന് എന്ന് എഴുതിയിരിക്കുന്നു. എവിടെ നിന്നാണ്, എങ്ങനെയാണ് അടിസ്ഥാനരഹിതമായ ഈ വാര്ത്ത വന്നതെന്ന് അറിയില്ല. എനിക്കത് കണ്ടപ്പോള് ആശ്ചര്യവും ഒപ്പം തമാശയും തോന്നിപ്പോയി. ഒരു തരിമ്ബ് പോലും സത്യമല്ലാത്ത, ചിന്തിക്കാത്ത കാര്യങ്ങളെക്കുറിച്ച് എങ്ങനെ എഴുതി വയ്ക്കാന് പറ്റുന്നു എന്ന് ഞാന് ആലോചിച്ചു പോയി. ശരിക്കും ഹാസ്യകരമായ വാര്ത്ത, ഇങ്ങനെയൊക്കെ വാര്ത്ത കൊടുക്കാന് എങ്ങനെ പറ്റുന്നുവെന്ന് അത്ഭുദം തോന്നുന്നു. തികച്ചും വ്യാജമായ വാര്ത്ത ആണിത്. അങ്ങനെ എന്തെങ്കിലും ഉണ്ടെങ്കില് ഭാവിയില് ഞാന് തന്നെ എല്ലാവരോടും അതു സന്തോഷത്തോടെ അറിയിക്കും. ഇപ്പോള് ഈ കേള്ക്കുന്ന വാര്ത്തയില് ഒരു ശതമാനം പോലും സത്യമില്ല. ഒരുപക്ഷേ എന്റെ വിവാഹം കാണാന് ആരാധകര് ആഗ്രഹിക്കുന്നുണ്ടാകും. അതായിരിക്കണം ഇങ്ങനെയൊരു വാര്ത്ത പ്രചരിക്കാനുള്ള കാരണം. മുന്കൂടി ആലോചിച്ച്, കൃത്യമായി പ്ലാന് ചെയ്തു നടക്കേണ്ട കാര്യമല്ല വിവാഹം. അത് വന്നു ചേരുന്നതാണ്, സമയമാകുമ്ബോള് അത് വന്നു ചേരുക തന്നെ ചെയ്യും. എന്റെ പ്രൊഫഷനില് ശ്രദ്ധിക്കുക, അതിന്റെ വര്ക്കുകള് ചെയ്യുക, തിരിച്ചു പോരുക എന്നത് മാത്രമാണ് നിലവില് എന്റെ മനസ്സിലുള്ളത്. ഇപ്പോള് Nothing like that, Absolutely nothing എന്നാണ് എനിക്ക് ഈ വിവാഹ വാര്ത്തയെക്കുറിച്ച് പ്രതികരിക്കാനുള്ളത്.